**PONEDJELJAK, 23.3.2020.**

Srdačan pozdrav svima!

Vjerujem da redovito pratite Školu na trećem te da ste pažljivo slušali nastavu u petak 20.3.2020.

Učiteljica Sanja je veliki dio nastave posvetila vodama tekućicama i stajaćicama te spomenula **22.3.** - dan kada obilježavamo **Svjetski dan** **voda**. Tada obično malo više govorimo o važnosti očuvanja voda i skrećemo pozornost na velike probleme vezane uz tu temu.

Hrvatska je po obnovljivim zalihama vode na 5. mjestu u Evropi i jedna smo od rijetkih zemalja koja ima pitku vodu visoke kvalitete.

**Zato moramo biti svjesni blaga koje imamo te vodu čuvati i štedjeti koliko god je to moguće!**

Slijede upute i zadaci za današnji dan…

**HRVATSKI JEZIK** – Brigita Buder: „Voda“ – interpretacija pjesme (čitanka str. 100.)

Učenici trebaju prvo razmisliti što sve znaju o VODI, odnosno na što ih sve asocira riječ VODA (oluja ideja). Nakon toga trebaju pažljivo pročitati pjesmu u čitanci, a zatim usmeno odgovoriti na pitanja ispod pjesme.

U pisanku treba zapisati sljedeće:

23.3.2020.

Brigita Buder

Voda

Pjesma govori o raznim vodama i njihovoj važnosti.

Voda nam služi za: piće, kuhanje, održavanje osobne higijene, energiju, održavanje života u prirodi, plovidbu…

Vodu možemo štedjeti tako da: (napisati 3 načina štednje)

1.

2.

3.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nakon toga riješiti RB na str. 100.,101.

Učiteljica Sanja vas je u petak upoznala i s množenjem broja 3, a to je upravo ono što i nama slijedi.

**MATEMATIKA –** udžbenik str. 74. i 75. (**Množenje brojem 3**)

Učenici trebaju pročitati matematičku priču, a zatim u matematičku bilježnicu napisati naslov **Množenje brojem 3**

Nakon naslova preskočiti nekoliko redaka i redom zapisivati množenje s 3. Zatim ispod toga zamijeniti mjesta faktorima.

1 \* 3 = 3 3 \* 1 = 3

2 \* 3 = 3 + 3 = 6 3 \* 2 = 6

3 \* 3 = 3 + 3 + 3 = 9 3 \* 3 = 9

4 \* 3 = 3 + 3 + 3 + 3 = 12 3 \* 4 = 12

5 \* 3 = 3 + 3 + 3 + 3 + 3 = 15 3 \* 5 = 15

6 \* 3 = 3 + 3 + 3 + 3 + 3 + 3 = 18 3 \* 6 = 18

7 \* 3 = 3 + 3 + 3 + 3 + 3 + 3 + 3 = 21 3 \* 7 = 21

8 \* 3 = 3 + 3 + 3 + 3 + 3 + 3 + 3 + 3 = 24 3 \* 8 = 24

9 \* 3 = 3 + 3 + 3 + 3 + 3 + 3 + 3 + 3 + 3 = 27 3 \* 9 = 27

10 \* 3 = 3 + 3 + 3 + 3 + 3 + 3 + 3 + 3 + 3 + 3 = 30 3 \* 10 = 30

U udžbeniku proučiti zadatak na vrhu 75. stranice, a zatim riješiti sve zadatke na istoj strani (od 1. do 7.)

U 3. zadatku broj 3 dolazi na 1. mjesto (3\*4 = 12) jer 3 puta uvećavamo broj 4, a ne 4 puta broj 3.

Pripaziti kod 4., 5. i 6. zadatka …**uvećaj 3 puta** je računska radnja **množenja** (3\*8), a **uvećaj za 3** je računska radnja **zbrajanja** (7+3).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GLAZBENA KULTURA** – na CD-u „Razigrani zvuci 2“ (PJEVAJMO) ponoviti pjesmicu „Bingo“. Zatim pronaći pjesmu pod rednim brojem 20. (Nije lako bubamarcu). Poslušati je, a zatim pročitati riječi pjesme u udžbeniku na str. 44. Nakon toga, uz pomoć CD-a učiti pjevati novu pjesmicu.

Toliko za danas,

pozdravlja vas vaša učiteljica Bojana!

**OBAVEZNO** pratite i rješavajte na vrijeme zadatke iz **Vjeronauka**, **Engleskog** **jezika** i **Informatike**.